﻿CONCEPTE NOI ÎN CĂILE DE ATAC REGLEMENTATE DE NOUL COD DE PROCEDURĂ PENALĂ Bogdan BUNECI( Abstract: In the new Criminal Procedure Code, appeal constitutes the only ordinary legal remedy which is entirely devolutive and which, as an institution, gives efficiency to the two-level jurisdiction principle On the other hand, extraordinary legal remedies comprise the institutions of appeal in cassation, which is exercised only for reasons of unlawfulness, review and reopening of the criminal trial when the case is tried in the absence of the convict The New Criminal Procedure Code no longer comprises appeal for annulment as a legal remedy, which has become an independent and autonomous procedure and which only refers to final decisions passed by courts of law Key words: appeal, ordinary devolutive legal remedy, appeal in cassation, appeal for annulment Căile de atac sunt acele remedii procedurale, mijloace legale prin care se încearcă îndreptarea greşelilor din hotărârea judecătoreasca atacată, care eventual s-ar putea ivi, fie datorită judecătorilor fie datorită părţilor, pentru a uniformiza interpretarea şi aplicarea legii Instituţia căilor de atac are ca obiect determinarea unei noi judecaţi, oferind părţilor garanţia unei noi examinări a procedurii judiciare de către o instanţă superioara în grad, care poate, fie confirma , fie infirma hotărârea atacată în totul sau în parte Actul procesual al folosirii unei căi de atac are rolul de a dinamiza desfăşurarea procesului penal, făcându-l să parcurgă şi altă etapă a fazei de judecată În documentele internaţionale, importanţa căilor de atac este subliniată de Pactul Internaţional referitor la drepturile civile şi politice, Convenţia Europeană a Drepturilor Omului de la Strasbourg, Protocolul nr 7 adiţional la Convenţia Europeană În literatura de specialitate s-au purtat discuţii despre condiţiile de admisibilitate a căilor de atac, ajungându-se la concluzia că o cale de atac pentru a fi admisibilă este nevoie de îndeplinirea următoarelor condiţii, şi anume: a să existe o hotărâre judecătorească, fie că este o chestiune incidentă, fie prin care s-a soluţionat fondul cauzei; a legea să prevadă posibilitatea folosirii caii de atac pentru hotărârea contestată Clasificarea căilor de atac Căile de atac pot fi clasificate după mai multe criterii Primul criteriu ar fi după caracterul definitiv sau nedefinitiv al hotărârii atacate, iar sub acest aspect căile de atac pot fi ordinare sau extraordinare Căile de atac ordinare sunt acelea prin care se ataca o hotărâre judecătoreasca nedefinitivă, înainte ca hotărârea atacată să fi intrat în puterea lucrului judecat Singurele căi de atac ordinare prevăzute în dreptul penal român sunt apelul şi recursul În situaţia în care se pot folosi ambele cai, ne aflam în faţa a trei grade de jurisdicţie Dacă în lege este prevăzută doar o singura cale de atac ordinară şi anume recursul, vom avea doar două grade de jurisdicţie Odată cu modificările aduse de Legea nr 202/2010 în Codul de Procedură Penală, în cazul în care avem o hotărâre dată în prima instanţă de Judecătorie, vom avea doar calea de atac a recursului, deci doua grade de jurisdicţie, dispărând astfel şi posibilitatea de a face apel Căile de atac extraordinare nu aparţin desfăşurării normale a procesului penal, ci privesc doar hotărârile penale care au rămas definitive şi sunt limitate la anumite cazuri prevăzute de lege Astfel acestea sunt contestaţia în anulare, revizuirea şi recursul în interesul legii După natura chestiunilor asupra cărora poarta controlul judecătoresc, căile de atac se clasifică în căi de atac de fapt şi căi de atac de drept Calea de atac a apelului este o cale atât de fapt cât şi de drept întrucât este supusă în totalitate unei noi judecaţi De regulă, recursul are un efect devolutiv parţial, limitat numai la chestiuni de drept În mod excepţional, are un efect devolutiv total, încetând a fi o cale de atac numai de drept, în acele cazuri în care hotărârile judecătoreşti nu sunt susceptibile de a fi atacate cu apel După întinderea obiectului, căile de atac pot fi căi de atac comune şi căi de atac speciale Căile de atac comune se pot folosi în toate cauzele penale, recursul fiind singura cale de atac ce poate fi folosita împotriva oricărei hotărâri judecătoreşti Când ne referim la cai de atac speciale, acestea se folosesc doar împotriva anumitor hotărâri judecătoreşti, în mod limitat, doar la anumite cauze Ca şi cai de atac special avem apelul şi căile extraordinare de atac După rezultatele sau consecinţele la care poate conduce folosirea lor, căile de atac pot fi de reformare, de anulare şi de retractare Reformarea are loc atunci când o instanţă superioară, în urma controlului efectuat, în fapt şi în drept, asupra hotărârii atacate, o infirmă şi dă o alta soluţie Ca şi cale de reformare ne referim la calea de atac a apelului dar şi a recursului în cazul în care hotărârea judecătorească nu este susceptibilă de a fi atacată cu apel Anularea are loc în cazul în care instanţa superioară, controlând hotărârea instanţei inferioare, declară fără efect acea hotărâre, pentru omiterea sau încălcarea unor dispoziţii sancţionate cu nulitate, fără însă a verifica şi aspecte privind fondul cauzei Retractarea constă în infirmarea hotărârii judecătoreşti atacate de către aceeaşi instanţă care a pronunţat-o pentru motive de fapt noi, necunoscute în momentul soluţionării cauzei cum ar fi: infracţiuni de uz de fals, infracţiuni de mărturie mincinoasa etc Ca şi cale de atac de retractare ne referim la calea revizuirii În articolele 362 şi 3852 din Codul de procedură penală sunt prevăzute persoanele care pot beneficia de căile de atac a apelului şi a recursului Acestea sunt procurorul, inculpatul, partea civilă, partea responsabilă civilmente, martorul expertul, interpretul, apărătorul şi orice persoana ale cărei interese legitime au fost vătămate printr-o măsură sau printr-un act al instanţei Termenul în care se poate declara apel sau recurs este de 10 zile daca legea nu prevede altfel În unele cazuri speciale prevăzute de lege cum ar fi judecarea unei cereri sau propuneri de liberare condiţionată (art 450 Cod pr pen ) sau judecarea unor infracţiuni flagrante, termenul de apel şi de recurs este de 3 zile Există şi excepţia în care termenul de recurs este de 24 ore în cazul încheierilor privind măsurile preventive (art 1403 alin 1 Cod pr pen ) În cazul contestaţiei în anulare, potrivit art 387, cererea poate fi făcuta de oricare dintre părţi, iar pentru motivele prevăzute în art 386 lit c şi d, şi de procuror Potrivit art 396 Cod procedura penală persoanele care pot cere revizuirea sunt: oricare parte din proces, în limitele calităţii sale procesuale, soţul şi rudele apropiate ale condamnatului, chiar şi după moartea acestuia şi procurorul care poate din oficiu să iniţieze procedura În cazul recursului în interesul legii, procurorul general al Parchetului de pe lângă Înalta Curte de Casaţie şi Justiţie, din oficiu sau la cererea Ministrului Justiţiei, Colegiul de conducere al Înaltei Curţi de Casaţie şi Justiţie, colegiile de conducere ale curţilor de apel şi Avocatul Poporului au îndatorirea să ceară Înaltei Curţi de Casaţie şi Justiţie să se pronunţe asupra problemelor de drept care au fost soluţionate diferit de instanţele judecătoreşti Raportându-ne la Noul Cod de Procedura Penală, în scopul asigurării celerităţii procesului penal şi a reducerii duratei de soluţionare a cauzei penale, în condiţiile în care au fost sporite garanţiile în faza de urmărire penală şi la judecata în primă instanţa, în materia căilor de atac, proiectul prevede calea ordinară de atac a apelului, integral devolutivă Astfel, Codul menţine doar o singură cale ordinară de atac, dând eficienţă principiului dublului grad de jurisdicţie, prevăzut de art 2 paragraf 1 al Protocolului 7 la Convenţia europeană pentru apărarea drepturilor omului şi a libertăţilor fundamentale Analizând textul de mai sus, rezultă că instanţa de apel este obligată ca în afară de temeiurile invocate şi cererile formulate de apelant, să examineze cauza şi să verifice hotărârea primei instanţe sub toate aspectele de fapt şi de drept Ca regulă generală, majoritatea încheierilor ce se dau în cursul judecaţii sunt atacate numai odată cu sentinţa, cu excepţia cazurilor când, potrivit legii, pot fi atacate separat cu apel Un element de noutate este prevăzut în art 409 alin 1 lit a) Noul Cod de pr pen unde este specificat că procurorul poate face apel privind latura penală cât şi latura civilă, spre deosebire de actuala reglementare unde apelul procurorului în ce priveşte latura civila este inadmisibil în lipsa apelului formulat de partea civila, cu excepţia cazurilor în care acţiunea civila se exercită din oficiu Acest lucru oferă posibilitatea Parchetului de a verifica legalitatea hotărârilor sub aspect civil şi în cazurile în care până la această modificare nu avea posibilitatea de a declara apel decât dacă această cale de atac era formulată de partea civilă Un alt element de noutate este prevăzut tot în art 409 Noul Cod pr pen , la alin 1 lit c), unde, faţă de actuala reglementare, textul condiţionează dreptul parţii civile şi parţii responsabile civilmente de a face apel referitor la latura penală, doar în măsura în care soluţia din această latură a influenţat pretenţiile sale civile Astfel, se renunţă la instituţia apelului peste termen, având în vedere reglementarea detaliata a posibilităţii redeschiderii procesului penal în cazul judecaţii în lipsă a inculpatului Actuala reglementare prevede la art 364 C pr pen instituţia repunerii în termen a apelului Apelul declarat după expirarea termenului prevăzut de lege este considerat ca fiind făcut în termen, daca instanţa de apel constată că întârzierea a fost determinata de o cauza temeinica de împiedicare, iar cererea de apel a fost făcută în cel mult 10 zile de la începerea executării pedepsei sau a despăgubirilor civile Modificarea apare în Noul Cod de procedură penală la art 411 alin 1 unde apelul declarat după expirarea termenului prevăzut de lege este considerat ca fiind făcut în termen dacă instanţa de apel constată că întârzierea a fost determinată de o cauza temeinica de împiedicare, iar cererea de apel a fost făcută în cel mult 10 zile de la încetarea acesteia Spre deosebire de prevederile actuale, care presupun existenţa unei hotărâri definitive a cărei executare a şi început, termenul curgând de la începerea executării, noua reglementare are în vedere tot o hotărâre definitivă, a cărei executare nu a început însă, lucru care rezulta expres din dispoziţiile art 411 alin 2 În Noul Cod de procedură penală instituţia Contestaţiei în anulare nu mai constituie o cale de atac extraordinară şi nici ordinară, având un caracter autonom Astfel contestaţia în anulare devine o procedură independentă ce are în vedere hotărâri definitive pronunţate de instanţele de judecată şi are un rol de contestare a hotărârilor penale definitive Cazurile de contestaţie în anulare s-au redus faţă de actuala reglementare, acestea fiind: a când judecata în apel a avut loc fără citarea legala a unei părţi sau când, deşi legal citată, a fost în imposibilitate de a se prezenta şi de a înştiinţa instanţa despre aceasta imposibilitate; a când inculpatul a fost condamnat, deşi existau probe cu privire la o cauza de încetare a procesului penal Analizând cazurile de mai sus, se înţelege ca prin calea de atac a contestaţiei în anulare se urmăreşte desfiinţarea hotărârii pronunţate în apel, ca o consecinţă a desfăşurării procedurii de judecata în condiţiile neîndeplinirii procedurii de citare faţă de o parte, precum şi imposibilitatea de prezentare a unei părţi la judecată deşi a fost legal citata şi desfiinţarea hotărârii definitive a instanţei de judecată în cazul condamnării inculpatului deşi existau probe cu privire la o cauza de încetare a procesului penal faţă de acesta Deasemenea s-a modificat şi termenul de introducere al contestaţiei în anulare, pentru motivele prevăzute la art 426 C pr pen cand aceasta poate fi introdusa în termenul de 10 zile de la data când persoana împotriva căreia se face executarea a luat cunoştinţa de hotărârea a cărei anulare se cere Contestaţia în anulare pentru cazul prevăzut la litera b) poate fi introdusa oricând Instanţa competentă la care se introduce cererea de contestaţie în anulare este instanţa de apel care a pronunţat hotărârea a cărei anulare se cere Noul Cod de procedura penala propune modificări de substanţă în materia căilor extraordinare de atac Recursul în casaţie va fi o cale extraordinara de atac, exercitata doar în cazuri excepţionale, numai pentru motive de nelegalitate Astfel, căile de atac extraordinare sunt: recursul în casaţie, revizuirea şi redeschiderea procesului penal în cazul judecării în lipsa persoanei condamnate În vederea asigurării unei practici judiciare unitare, recursul în interesul legii, care, în prezent este reglementat în cadrul căilor extraordinare de atac, nu mai face parte din aceste căi Instituţia recursului în casaţie vine cu numeroase modificări Una dintre acestea ar fi că recursul urmăreşte asigurarea unei practici unitare la nivelul practicilor din intriga ţară şi că în judecarea acestuia se discuta dacă hotărârile corespund legii şi nu se judeca fondul cauzei Instanţa competentă este numai Înalta Curte de Casaţie şi Justiţie Calea de atac a recursului în casaţie vizează numai legalitatea hotărârilor, de aceea proiectul impune condiţii stricte în cuprinsul cererii de recurs pentru a evita introducerea în mod abuziv a unor recursuri Procedura recursului în casaţie presupune doua etape: a admisibilitatea în principiu a judecarea recursului după admiterea un principiu O altă modificare adusă de Cod este termenul de declarare a recursului în casaţie, acesta fiind de 30 de zile de la data comunicării deciziei instanţei de apel În cazul caii de atac a revizuirii, avem un nou caz şi anume cel de la art 453 lit f), „hotărârea s-a întemeiat pe o prevedere legala ce a fost declarată neconstituţională după ce hotărârea a devenit definitiva, în situaţia în care consecinţele încălcării dispoziţiei constituţionale continuă să se producă şi nu pot fi remediate decât prin revizuirea hotărârii pronunţate” Acest caz are în vedere ipoteza în care o instanţă şi-a întemeiat definitiv hotărârea pe un text de lege care ulterior acestui moment a fost declarat neconstituţional Pentru a se evita introducerea unor cereri de revizuire în mod abuziv, în cazul în care se respinge definitiv cererea, noua cerere nu va mai putea fi formulată pentru aceleaşi motive Tot un element de noutate adus de Noul Cod de procedura penala este instituţia ca şi cale extraordinara de atac a „Redeschiderii procesului penal în cazul judecării în lipsa persoanei condamnate” Prezentarea la proces a inculpatului are o importanţă deosebită atât din punctul de vedere al dreptului acestuia de a fi audiat, cat şi al necesitaţii de a verifica exactitatea afirmaţiilor sale şi de a le confrunta cu declaraţiile pârtii vătămate, cât şi cu cele ale martorilor Redeschiderea procesului penal poate fi solicitata şi de persoana judecată în lipsă şi condamnată în cazul în care un stat străin a dispus extrădarea sau predarea condamnatului în baza mandatului european de arestare Aceasta instituţie oferă posibilitatea persoanei condamnate definitiv care a fost judecată în lipsă, să poată în termen de 6 luni din ziua în care a luat la cunoştinţă de procesul său să solicite redeschiderea procesului penal La fel ca şi la celelalte cai extraordinare de atac, în cazul redeschiderii procesului penal se pune problema admisibilităţii, daca cererea a fost făcuta în termenul prevăzut de lege, daca au fost invocate temeiuri legale, precum şi se verifică de către instanţă dacă se invocă motive care au fost prezentate la o cerere anterioara şi judecată definitiv Încheierea de admitere în principiu a cererii de redeschidere a procesului penal poate fi atacată odată cu fondul În cazul în care se admite cererea, hotărârea pronunţată în lipsa persoanei condamnate este desfiinţata de drept După admiterea în principiu, la cererea procurorului sau instanţa din oficiu poate lua faţă de inculpat una dintre masurile preventive Ca şi instanţă competentă, cererea se introduce la instanţa care a judecat cauza în lipsă, fie în primă instanţă, fie în calea de atac a apelului Ca opinie personala aceasta instituţie oferă avantaje persoanei condamnate, în ceea ce priveşte dreptul acestuia la apărare şi la un proces echitabil, aceste drepturi trebuie sa-i fie garantate pentru a fi în concordanţă şi cu Convenţia europeană a drepturilor omului 